Dobrý deň,  môžem užívať Ambrobene tabletky a Solmucol granulat?  V noci takmer nemôžem spať núti ma na kašeľ a vykašliavam hustý hlien ale nie veľké množstvo.  Zatiaľ užívam iba ambrobene
Dobrý deň,  môžem užívať Ambrobene tabletky a Solmucol granulat?  V noci takmer nemôžem spať núti ma na kašeľ a vykašliavam hustý hlien ale nie veľké množstvo. Mám aj upchaty nos. Teplotu nemám Zatiaľ užívam iba ambrobene
Dobrý deň,
ďakujeme za Vašu otázku.
Ambrobene tablety, obsahujú účinnú zložku ambroxol, patriacu do skupiny expektorancií rovnako tak aj prášky Solmucol (účinná zložka acetylcisteín). Neodporúča sa užívať dva lieky z rovnakej skupiny liekov. V prípade hlienov a dráždivého kašľa je vhodné podávať prípravky na vykašliavanie a riedenie hlienov počas dňa. Naopak, večer je vhodné užiť antitusikum, teda lieky na utlmenie suchého dráždivého kašľa. Patria tam prípravky s účinnou látkou ako butamirát, dropropizín, kodeín, oxeletín, dextrometorfan. Vhodné sú napríklad kvapky
Pleumolysin
, obsahujúce kodein. Dávkovanie je v prípade potreby 13 kvapiek s časovým rozostupom aspoň 2-3 hodiny.
Na zmiernenie symptómov nádchy vám odporúčam aplikovať lokálne pôsobiaci sprej
Orinox Neo
. Tento nosový sprej uvoľňuje upchatý nos a zmierňuje výtok z neho. Okrem toho je však vhodný aj liečbu zápalu prínosových dutín. Aplikuje sa 1 vstrek do každej nosovej dierky 3x denne. Liek sa však nemá používať nepretržite dlhšie ako 7 dní. Taktiež je vhodné preplachovať dutiny hypertonickým roztokom morskej vody
Sea water
, alebo pomocou výplachu
Nasal wash salt
.
Odporúčam Vám užívať Ambrobene tablety počas dňa, a na noc zvoliť kvapky na utíšenie kašľa. Ak tažkosti neustúpia, alebo sa zhoršia do niekoľkých dní, navštívte svojho lekára.
S pozdravom,
PharmDr. Anna Pacalajová